# **Idéer til online netværksaktiviteter og møder**

1. Overvej om der med fordel kan etableres grupper/makkerpar i netværket, som kan understøtte dialog og kommunikation.
2. Brug muligheden i det digitale rum (geografisk/fleksibiliteten og it-værktøjer).
3. Overvej hvordan du vil facilitere kommunikation mellem online møder.
4. Husk at det ”trygge rum” er vigtigt for mange deltagere. Overvej hvordan det kan skabes online.
5. Husk en forventningsafstemning med alle medlemmer af netværket. Hvordan kan målene med netværket opnås, og er der særlige forhold som skal imødekommes, når det faciliteres online?
6. Overvej og beskriv rollefordeling i netværket.
7. Overvej hvordan ansvar kan uddelegeres, så alle indgår aktivt i netværket.
8. Overvej om planlægningen af aktiviteter og ansvar kan gå på skift.
9. Husk en høj grad af deltagerinvolvering.
10. Rammesætningen for online aktiviteter og møder er afgørende: Skal deltagerne fx tænde deres kameraer, måske orientere sig i materiale tilsendt før online møder?
11. Inddrag deltagere men stil ikke krav til omfang af bidrag (kan udstille deltagere).
12. Overvej sammen med medlemmerne af netværket: Hvad skal det munde ud i? Hvordan kommer vi derhen? Enighed om handlinger og delmål i fællesskab.
13. Overvej om der kan etableres små online caféer (grupperum), hvor der fokuseres på den relationelle dimension.
14. Husk at rammesætningen skal være endnu mere tydelig, når det foregår online. Der skal være en tydelige beskrivelse af indhold, form, formål med netværket samt organisering.

Kilde: Interview med undervisere i Fagbevægelsen.